200 ກວ່າບ້ານ ໃນແຂວງຄໍາມ່ວນ ຖືກນໍ້າຖ້ວມ ທີ່ເກີດຈາກພາຍຸນົກເຕັນ
ປະຊາຊົນໃນ 200 ກວ່າບ້ານໃນແຂວງຄໍາມ່ວນ ປະສົບ ໄພນໍ້າຖ້ວມ ຈາກພາຍຸເຂດຮ້ອນນົກເຕັນ ແລະເຂື່ອນ ນໍ້າເທີນ 2 ຕ້ອງໄດ້ຢຸດ ການຜະລິດກະແສໄຟຟ້າ.
ປະຊາຊົນໃນເຂດ 200 ກວ່າບ້ານໃນແຂວງຄໍາມ່ວນ ໄດ້ຮັບຜົນກະທົບຢ່າງໜັກຈາກໄພ ນໍ້າຖ້ວມທີ່ເກີດຈາກພາຍຸໂຊນຮ້ອນນົກເຕັນ ໃນຂະນະທີ່ເຂື່ອນນໍ້າເທີນ 2 ກໍຈໍາເປັນຕ້ອງ ຢຸດການຜະລິດກະແສໄຟຟ້າ ທາງການແຂວງຄໍາມ່ວນລາຍງານວ່າ ພາຍຸໂຊນຮ້ອນນົກເຕັນທີ່ພັດເຂົ້າໃນເຂດພາກກາງ ຂອງລາວ ນັບຈາກທ້າຍເດືອນກໍລະກົດຈົນເຖິງຕົ້ນເດືອນສິງຫານີ້ ໄດ້ເຮັດໃຫ້ປະຊາຊົນ ໃນເຂດ 200 ກວ່າບ້ານໃນແຂວງຄໍາມ່ວນຕ້ອງປະເຊີນກັບໄພນໍ້າຖ້ວມຢ່າງໜັກໜ່ວງໃນ ເວລານີ້, ໂດຍສະເພາະແມ່ນເຂດເມືອງມະຫາໄຊ ກັບເມືອງເຊບັ້ງໄຟນັ້ນ ຖືເປັນເຂດ ທີ່ ປະຊາຊົນໄດ້ຮັບຜົນກະທົບຈາກໄພນໍ້າຖ້ວມຄັ້ງນີ້ໜັກທີ່ສຸດ ທັງນີ້ ຈາກການວັດແທກລະດັບນໍ້າໃນແມ່ນໍ້າເຊບັ້ງໄຟພົບວ່າ ຢູ່ທີ່ເມືອງມະຫາໄຊນັ້ນລະ ດັບນໍ້າໄດ້ສູງຂຶ້ນ ເຖິງ 17 29 ແມັດ ໃນຂະນະທີ່ລະດັບນໍ້າທີ່ຖືວ່າອັນຕະລາຍນັ້ນ ຢູ່ທີ່ ລະດັບສະເລ່ຍ 15 5 ແມັດ ສ່ວນທີ່ເມືອງເຊບັ້ງໄຟນັ້ນ ລະດັບນໍ້າກໍສູງເຖິງ 21 29 ແມັດ ໃນຂະນະທີ່ລະດັບນໍ້າທີ່ຖືວ່າອັນຕະລາຍ ຢູ່ທີ່ລະດັບສະເລ່ຍ 18 5 ແມັດ ຍິ່ງໄປກວ່ານັ້ນ ເມື່ອປະກອບ ກັບລະດັບນໍ້າໃນແມ່ນໍ້າຂອງ ຢູ່ທີ່ເມືອງທ່າແຂກກໍສູງເຖິງ 13 16 ແມັດ ທີ່ຖືວ່າ ສູງກວ່າ ລະດັບອັນຕະລາຍແລ້ວນັ້ນ ນອກຈາກຈະເຮັດໃຫ້ນໍ້າເຊ ບັ້ງໄຟບໍ່ສາມາດໄຫຼລົງນໍ້າ ຂອງໄດ້ແລ້ວ ກໍຍັງສົ່ງຜົນກະ ທົບຕໍ່ເນື່ອງເຮັດໃຫ້ເຂື່ອນ ນໍ້າເທີນ 2 ຈໍາເປັນຕ້ອງຢຸດ ເຊົາການຜະລິດກະແສໄຟຟ້າ ເປັນການຊົ່ວຄາວອີກດ້ວຍ ເນື່ອງຈາກວ່າ ບໍ່ສາມາດທີ່ ຈະປ່ອຍນໍ້າລົງສູ່ເຂດລຸ່ມຂອງເຂື່ອນໄດ້ນັ້ນເອງ ນອກຈາກນີ້ ການທີ່ລະດັບນໍ້າຍັງຖ້ວມສູງເປັນບໍລິເວນກ້ວາງ ທັງໃນເຂດເມືອງມະຫາໄຊ ແລະເມືອງເຊບັ້ງໄຟ ໂດຍທີ່ຍັງບໍ່ຮູ້ວ່າລະດັບນໍ້າຈະລົດລົງເປັນປົກກະຕິເມື່ອໃດອີກດ້ວຍນັ້ນ ກໍຍັງເຮັດໃຫ້ປະຊາຊົນນັບສິບພັນຄົນ ຕ້ອງການຄວາມຊ່ວຍເຫຼືອໃນດ້ານເຄື່ອງອຸປະໂພກ, ບໍລິໂພກ ແລະຢາຮັກສາໂຣກຢ່າງຮີບດ່ວນອີກດ້ວຍ ດັ່ງທີ່ເຈົ້າໜ້າທີ່ຂອງແຂວງຄໍາມ່ວນໄດ້ ສະແດງການຮຽກຮ້ອງວ່າ: ທ່ານລິເບີ ສີບົວປາວ ຜູ້ອໍານວຍການສະຖາ ບັນວິໃຈເສດຖະກິດແຫ່ງຊາດລາວ ຖະ ແຫລງໃຫ້ຄວາມຄິດເຫັນວ່າ ການທີ່ລາວ ໄດ້ປະສົບບັນຫາໄພນໍ້າຖ້ວມຄັ້ງໃຫຍ່ຢູ່ໃນ ຫຼາຍໆ ພື້ນທີ່ນັບແຕ່ທ້າຍເດືອນມິຖຸນາ ເບັນຕົ້ນມາ ຈົນເຖິງປັດຈຸບັນນີ້ ບໍ່ພຽງ ແຕ່ຈະເຮັດໃຫ້ເກີດຄວາມເສຍຫາຍຢ່າງ ຫລວາງຫຼາຍຕໍ່ຊັບສິນຂອງລັດຖະບານ ແລະເອກກະຊົນເທົ່ານັ້ນ ຫາກແຕ່ຄວາມ ເສຍຫາຍດັ່ງກ່າວ ກໍຍັງຈະສົ່ງຜົນກະທົບ ຕໍ່ເນື່ອງ ເຮັດໃຫ້ປະຊາຊົນລາວຕ້ອງປະ ເຊີນກັບສະພາວະເງິນເຟີ້ທີ່ຈະປັບຕົວສູງຂຶ້ນອີກດ້ວຍ ອີງຕາມລາຍງານຂອງສໍານັກງານສະຖິຕິແຫ່ງຊາດລາວ ກໍໄດ້ລະບຸວ່າ ໃນຊ່ວງເດືອນພຶດ ສະພາທີ່ຜ່ານມາ ສະພາວະເງິນເຟີ້ໃນລາວໄດ້ປັບຕົວສູງຂຶ້ນເຖິງ 9 7% ຊຶ່ງກໍເປັນຜົນຈາກ ການທີ່ໄດ້ມີການປັບລາຄາສິນຄ້າອຸປະໂພກຂຶ້ນໃນອັດຕາສະເລ່ຍເຖິງ14 7% ແລະໃນຂະ ນະດຽວກັນ ກໍມີການປັບຂຶ້ນອັັດຕາຄ່າລົດໂດຍສານປະຈໍາທາງໃນອັດຕາສະເລ່ຍ 10 91% ໃນທົ່ວປະເທດ ເພາະສະນັ້ນ ເມື່ອຖືກສົມທົບດ້ວຍໄພນໍ້າຖ້ວມຄັ້ງໃຫຍ່ໃນຄັ້ງຫລ້າສຸດທີ່ໄດ້ກໍ່ໃຫ້ເກີດຜົນເສຍ ຫາຍ ຢ່າງຫລວງຫລາຍໃນເວລານີ້ ກໍຍ່ອມທີ່ຈະເຮັດໃຫ້ເກີດເປັນບັນຫາເງິນເຟີ້ຕິດຕາມມາ ແລະຜູ້ທີ່ຈະຕ້ອງປະເຊີນກັບບັນຫາດັ່ງກ່າວນີ້ຢ່າງຫລີກລ່ຽງບໍ່ໄດ້ ກໍຄືປະຊາຊົນລາວໃນທົ່ວ ປະເທດນັ້ນເອງ